આ ઉછાળા પાછળ અમેરિકા સરકારે તેના ઉધ્યોગો માટે જાહેર કરેલા પેકેજને પણ કારણભૂત માનવામા આવે છે . રોકાણકારોનુ માંનવુ છે કે ડિઝલના ભાવમા કરાયેલા આ ભાવ વધારાથી દેશની રાજ્કોશિય ખાધ ઘટશે . સવારે 10.30 કલાકે સેંસેક્સ 2.11 % વધી 371.79 પોઇન્ટના ઉછાળા સાથે 18392.95 પોઇન્ટ ઉપર જોવા મળ્યો હતો . આ સમયે નિફટી પણ 2.11 % વધી 114.60 પોઇન્ટના ઉછાળા સાથે 5549.85 પોઇંત ઉપર જોવા મળ્યો હતો . સવારના ઉછાળામા સૌથી વધુ લાભ હિન્દાલ્કો , આઇસીઆઇસીઆઇ બેંક , એસબીઆઇ , તાતા મોટર્સ , તાતા સ્ટીલ , જિન્દાલ સ્ટીલ , સ્ટરલાઇટ , ગેઇલ , મારુતિ , તાતા પાવર અને રિલાયન્સનો સમાવેશ થતો હતો . અમેરિકાના પેકેજના પગલે આજે તમામ એશિયન બજારોમાં ઉછાળો જોવા મળ્યો હતો . કરજ ઉપર વ્યાજના દર ઓછા રાખવા ફેડરલ સરકારે દર મહિને 40 અબજ ડોલરની સિક્યુરિટિઝ ખરિદવાનુ જાહેર કર્યા બાદ ગઇકાલે અમેરિકી બજારો મોટા ઉછાળા સાથે બંધ થયા હતા . તેમા ડાઉ 206 પોઇંન્ટ અને નાસ્ડાક 41 પોઇન્ટના વધારા સાથે બંધ થયા હતા .